Evald Laprik

Evald Laprik (30. jaanuar 1929 Kuivajõe vald, Harjumaa – 16. juuli 2017) oli eesti õpetaja, koolijuht ja sporditegelane. 

 Haridus 

1949. aastal lõpetas ta Türi Keskkooli. 1959. aastal lõpetas ta Tallinna Pedagoogilise Instituudi matemaatikaõpetajana. 1974. aastal lõpetas Tartu Riikliku Ülikooli psühholoogia erialal.

 Töö 

1951. aastast töötas õpetajana. Aastatel 1953–1955 oli ta Võiera 7-klassilise Kooli direktor, 1956–1957 Vändra rajooni haridusosakonna juhataja. Aastatel 1958–1960 oli ta Räpina Keskkooli direktor,Räpina Ühisgümnaasium. Direktorid 1960–1972 Rapla Keskkooli direktor ning 1974–1989 C. R. Jakobsoni nimelise Viljandi 1. Keskkooli direktor.Lahkus legendaarne koolijuht. Sakala, 19. juuli 2017

Aastatel 1989–1990 oli ta Tallinna Pedagoogilise Instituudi koolijuhtide kvalifikatsiooni tõstmise teaduskonna dekaan, 1990–1994 Eesti Hariduse Arenduskeskuse koolitusosakonna juhataja, 1994–1997 Viljandi maakonna haridusosakonna nõunik ja 1997–2002 koolituskeskuse Vilko juhataja.

 Sporditegevus 
1950. aastal võitis ta Eesti talvistel kergejõustiku esivõistlustel teivashüppes pronksmedali, aastatel 1952–1954 tuli teivashüppes spordiühingu Jõud meistriks.

Ta oli spordiühingu Jõud kergejõustikusektsiooni juht ning töötas ka kergejõustikukohtunikuna.Eesti spordi biograafiline leksikon. Evald Laprik

 Ühiskondlik tegevus 
Ta oli Eesti Koolijuhtide Ühenduse asutajaliige ja hiljem auliige.In memoriam: Evald Laprik. Õpetajate Leht, 18. august 2017

1999. aasta Riigikogu valimistel osales ta Eesti Koonderakonna nimekirjas, kuid ei osutunud valituks.Vabariigi Valimiskomisjon. Valimiste arhiiv

Aastatel 2002–2004 oli ta Eesti Pensionäride Erakonna juhatuse esimees.Eesti Pensionäride Erakond: olemasolevad parteid ei kaitse piisavalt eakate huve. Postimees, 9. august 2002Eesti Päevaleht, 2. märts 2011

 Tunnustus 
 1981 – Eesti NSV teeneline õpetaja
 1986 – spordiühingu Jõud auliige
 2001 – Valgetähe medaliklassi teenetemärk
 2005 – Vabariigi Presidendi hariduspreemia

 Viited 

 Välislingid 
 TLÜ Eesti Pedagoogika Arhiivmuuseum. Kärdla Keskkooli õpetaja Evald Teras (1985)

Kategooria:Eesti õpetajad
Kategooria:Viljandi maakonna koolijuhid
Kategooria:Eesti sporditegelased
Kategooria:Eesti NSV teenelised õpetajad
Kategooria:Valgetähe medaliklassi teenetemärgi kavalerid
Kategooria:Viljandi Metsakalmistule maetud
Kategooria:Sündinud 1929
Kategooria:Surnud 2017